154. löggjafarþing 2023–2024.

Þingskjal 1588 — 1085. mál.

Fyrirspurn

til félags- og vinnumarkaðsráðherra um örorku- og ellilífeyri.

Frá Birgi Þórarinssyni.

1.	Hversu margir einstaklingar þáðu örorkulífeyri eða endurhæfingarlífeyri hjá Trygginga
stofnun í janúar 2022 og janúar 2024? Svar óskast sundurliðað eftir því hvort þeir þáðu lífeyri eða fengu engan lífeyri greiddan? Þá óskast svarið sundurliðað eftir upprunalandi lífeyrisþega.

2.	Hver voru útgjöld Tryggingastofnunar í janúar 2022 og janúar 2024 vegna útgreiðslu örorkulífeyris eða endurhæfingarlífeyris? Hvert var annars vegar meðaltal og hins vegar miðgildi útgjalda Tryggingastofnunar vegna útgreiðslu örorkulífeyris eða endurhæf
ingarlífeyris í janúar 2022 og janúar 2024, sundurliðað eftir upprunalandi lífeyrisþega?

3.	Hver voru útgjöld Tryggingastofnunar í janúar 2022 og janúar 2024 vegna útgreiðslu elli
lífeyris? Hvert var meðaltal og miðgildi útgjalda Tryggingastofnunar vegna útgreiðslu ellilífeyris í janúar 2022 og janúar 2024, sundurliðað eftir upprunalandi lífeyrisþega? Hver var annars vegar fjöldi einstaklinga sem þáði ellilífeyri frá Tryggingastofnun í janúar 2022 og janúar 2024 og hins vegar fjöldi þeirra sem fengu engan ellilífeyri frá Tryggingastofnun sömu mánuði, sundurliðað eftir upprunalandi lífeyrisþega?

Skriflegt svar óskast.